o
Tuntuuko siltä, että teet oikeita valintoja aivan turhaan?
Tulokset tulevat aikanaan, kunhan vain olet sinnikäs.
ILOA ARKEEN Viisaus ja siunattu elämä II 1/2
Viisas toimii oikein nyt saadakseen myöhemmin hyviä tuloksia.
Hän toimii oikein, tuntuipa se hyvältä tai pahalta.
Hän toimii oikein, olipa se suosittua tai ei.
Hän toimii oikein, koska se on oikein.
Hän ei välttämättä tee sitä edes oikeiden tulosten toivossa.
Hän haluaa olla vanhurskas, koska hän palvoo vanhurskasta Jumalaa.
Tarvitaan ihmisiä, jotka päättävät toimia oikein.
Kuinka moni tietää, että on oikein pitää sanansa?
Silti moni ei pidä sanaansa.
Puhun siitä myöhemmin, jos ehdin.
Olin laatinut 7 kohdan saarnan. Eilen pääsimme toiseen kohtaan.
Pinnistän uskoani ja yritän käydä tänään läpi viisi kohtaa.
Mainitsen kohdat. On eri asia, miten paljon ehdin kustakin kertoa.
Tiedämme, että meidän kuuluu pitää sanamme, -
mutta puhumme ja sovimme asioita ajattelemattomasti.
Sitten keksimme tekosyitä.
Se ei ole viisautta.
Viisas toimii oikein nyt, jotta saisi hyviä tuloksia myöhemmin.
Tyhmä toimii sen mukaan, mikä nyt tuntuu hyvältä, -
eikä välitä tulevasta.
"Myöhemmin" tulee aina.
Se on hieno oivallus. "Myöhemmin" tulee aina.
Aika, jonka ei soisi koskaan tulevan, koittaa vääjäämättä.
Gal. 6:9:ssä sanotaan: -
"Älä väsy tekemään hyvää. Saat ajan tullen niittää, jos et väsy."
Ensin puhuimme siitä, että on tyhmää yrittää ylentää itseään.
Vain Jumala voi tuoda todellisen ylennyksen.
Toiseksi meidän täytyy varjella sydäntämme.
Viisauden kirjassa, Sananlaskuissa sanotaan: -
"Yli kaiken varjele sydämesi, sillä sieltä elämä lähtee."
On tärkeää hallita omaa ajatusmaailmaa.
Ajatustenkin suhteen olemme sitä, mitä syömme.
Jos ruokimme itseämme väärillä ajatuksilla, seuraukset ovat huonot
Raamatussa sanotaan, -
että ihminen toimii niin kuin hän mielessään laskee.
Ajatuksemme ovat erittäin tärkeitä.
On tärkeää säilyttää mielenrauha.
Viimeksi päädyimme Fil. 4:ään: -
"Älkää mistään murehtiko. Saattakaa pyyntönne Jumalalle tiettäväksi."
"Jumalan rauha, joka on ymmärrystä ylempi," -
"on varjeleva teidän sydämenne ja ajatuksenne."
Kolmanneksi Raamatussa pidetään tyhmänä äkkipikaisuutta -
ja eritoten sitä, ettei pääse yli vihastumisesta.
Raamatussa ei kielletä vihastumista eikä pidetä sitä edes syntinä.
Raamatussa sanotaan: "Vihastukaa, mutta älkää syntiä tehkö."
Viha on tunne, jonka Jumala on asettanut meihin.
Se osoittaa, milloin meitä kohdellaan väärin.
Raamatussa kerrotaan, miten hallita vihaa eikä antaa sen hallita meitä.
Sananl. 14:17:ssä sanotaan: "Pikavihainen tekee hullun töitä."
Äkkipikaisuus, usein toistuvat kiukkujaksot -
tai suuttuminen monta kertaa viikossa, -
kenties aivan mitättömistä asioista, -
kertovat hengellisestä kypsymättömyydestä -
ja kristillisen luonteen keskenkasvuisuudesta.
Jumala on hidas vihastumaan. Rikas on Hänen armonsa.
Hän on nopea antamaan anteeksi.
Jos haluamme olla Kristuksen kaltaisia, -
meitä pitää ärsyttää kauan, ennen kuin suutumme.
Meidän ei sovi suuttua, loukkaantua eikä ärsyyntyä helposti -
tai pitää tunteita alituisesti esillä.
Miksi äkkipikaista pidetään Raamatussa tyhmänä?
Saarnaajan kirjan mukaan viha majautuu tyhmäin poveen.
Viha porautuu sisällemme ja pysyy siellä.
Miksi Raamatussa tällaista ihmistä pidetään tyhmänä?
Se ei ole Jumalan tahto, ja toiseksi se pilaa elämämme.
Kolmanneksi vihan kohde ei luultavasti edes tiedä vihastamme.
Se on tärkeä näkökohta.
"Tyhmä" merkitsee vailla tervettä järkeä olevaa.
Tyhmä ei hallitse itseään. Hän ei hallitse tunteitaan.
Hän antaa tunteidensa hallita.
Tyhmä tekee huonoja valintoja.
Brian puhui terveestä järjestä erinomaisessa saarnassaan aamulla.
Minulla on monia puutteita ja vajavuuksia, -
mutta yksi ominaisuus on auttanut minua paljon: -
minulla on tervettä järkeä.
En ole kouluja käynyt, -
mutta mielestäni minulla on paljon tervettä järkeä.
Davella on paljon tervettä järkeä.
Arvostan tervettä järkeä enemmän kuin koulutusta tai rahaa.
Terve järki sanoo: "suu säkkiä myöden".
Terve järki sanoo, ettei kukaan saa aina tahtoaan läpi.
En saanut tervettä järkeä syntymä- lahjana. Opin kantapään kautta.
Elämässäni oli jakso, jolloin velkaannuin pahasti.
Jouduin kituuttamaan monen vuoden ajan, -
jotta pystyin maksamaan luottokorttivelkani.
Kokemus opetti pitämään suun säkkiä myöden.
Ihmiset eivät pidä hankalasta tuittupäisestä päällepäsmäristä.
Se voi tuhota jopa avioliiton.
Se saattaa kääntää omien lastenkin mielet vastaan.
Olen oppinut, että ihmissuhteessa molempien pitää tulla vastaan.
Elämä ei ole vaikeaa, jos käyttää tervettä järkeä.
Oli mielenkiintoista lukea, -
että "tyhmä" merkitsee ilman tervettä järkeä olevaa.
Brian sanoi: "Älkää vihastuko mitättömien asioiden takia."
Asiat, joista Daven kanssa kinastelimme, -
tuntuvat nykyään erinomaisen typeriltä.
Avioeroista suurin osa johtuu pikkuasioista, -
joihin ihmiset keskittyvät, kunnes ne kasvavat ylitsepääsemättömiksi.
Todellisuudessa ne ovat turhia.
Muistan meidän riidelleen siitä, ketä näyttelijöitä oli elokuvassa.
Onko tuttua?
Tuo on se-ja-se! - Eikä ole!
Dave luuli jokaista Henry Fondaksi.
Kaikki eivät ehkä tunnekaan Henry Fondaa.
Saatatte tuntea hänen tyttärensä Jane Fondan.
Daven Henry Fonda -fiksaatio ajoi minut aina raivon partaalle.
Kerran valvoimme yhteen, jotta näimme elokuvan lopputekstit.
Halusimme todistaa, kuka oli oikeassa.
Seuraavana päivänä olin väsynyt ja äreä.
Kuinka moni tietää, että se on tyhmää?
Sitten Herra sanoi: "Onko sillä merkitystä," -
"vaikka Dave eläisi, kuolisi ja tulisi taivaaseen siinä uskossa," -
"että tuo on Henry Fonda?"
Riitelemme typeristä asioista.
Avaa Jaak. 1.
On hyvä, jos ihminen oppii hallitsemaan tunteitaan -
eikä anna tunteiden hallita.
Kuinka moni on samaa mieltä?
Jos tuntee kiukun kuohahtavan, voi tehdä päätöksen: -
"En suostu kulkemaan tätä tietä."
Saarnasin hiljattain aiheesta "En suostu kulkemaan tätä tietä."
Tiedän, mihin se tie vie.
Siellä on vain kärsimystä.
En halua mennä sinne, koska siellä on vain se.
Jaak. 1:19: "Tietäkää, rakkaat veljeni," -
"että itse kunkin tulee olla herkkä kuulemaan" -
"mutta hidas puhumaan ja hidas vihaan."
Haluamme tulla sellaisiksi, joita on lähes mahdoton saada suuttumaan.
Kuinka moni haluaa sen tavoitteekseen?
Sano: "Minua on lähes mahdoton saada suuttumaan."
Se kuulosti hyvältä.
Haluan etenkin työntekijöideni sanovan sen. Uudelleen.
Sano uudelleen: "Minua on lähes mahdoton saada suuttumaan."
Hienoa!
"Sillä miehen viha ei tee sitä, mikä on oikein Jumalan edessä."
Avaa Ef. 4. Ihana raamatunkohta.
Ef. 4:26: "Vihastukaa, mutta älkää syntiä tehkö."
Miten se onnistuu?
Vihan tukahduttaminen aiheuttaa ongelmia.
Sisälle kätketty viha kiinnittyy ja alkaa kyteä.
Kannattaa olla varovainen, mitä sisällään jemmaa.
Asiat pitää käsitellä.
Tukahdutettu viha aiheuttaa ongelmia, -
samoin väärin ilmaistu viha.
Puhu Jumalalle vihastasi, jätä se Hänelle -
ja hankkiudu siitä eroon.
"Vihastukaa, mutta älkää syntiä tehkö."
"Älkää antako auringon laskea vihanne yli."
Se onkin mielenkiintoista.
Vihaisena nukkuu huonosti. Sitä Jumala ei toivo.
On parempi suuttua aamulla. On koko päivä aikaa päästä siitä yli.
Jos suuttuu puolta tuntia ennen nukkumaanmenoaikaa, -
täytyy olla todella kypsä.
Muistan nukkuneeni vihaisena patjan reunalla, -
etten vain koskettaisi Davea koko yönä.
Kiusa se on pienikin...
Makasin toisella kyljellä, kunnes koko toinen puoli oli tunnoton.
En halunnut kääntyä, koska Dave nukkui kasvot minuun päin.
Kuka kärsi eniten vahinkoa? Arvatkaa, mitä Dave teki.
Palelin, mutta en suostunut pyytämään häneltä peittoa.
Paleltaa. Toinen puoli on tunnoton.
Minulla ei ole tilaa ja Dave...
Kumpi oli viisas ja kumpi tyhmä?
Ef. 4:27: "Älkää antako perkeleelle sijaa."
Älkää antako sille tilaisuutta.
Raamatussa ilmaistaan selvästi, että viha avaa oven paholaiselle.
Kun olemme pitkään vihaisia, avaamme oven paholaiselle.
Jos olet vihainen, älä teeskentele jotakin muuta.
Seurakunnan yhteyteen tullessamme puemme seurakuntanaaman.
Raivoamme matkalla, mutta kirkon- ovella sanomme: "Kiitos Herralle!"
"Kunnia Jumalalle!"
Osaamme kristillistä slangia: "Kiitos Herralle! Halleluja!"
Seurakuntataustan mukaisesti siihen lisätään sopivia huudahduksia.
Tiedätte hyvin.
Muistan, miten lihallinen olin.
Olin raamattupiirin vetäjä.
Ellen olisi antanut Jumalan tehdä työtä elämässäni, -
olisin yhä opettamassa 10 - 15 hengen ryhmää.
Meidän täytyy kasvaa, jos haluamme Jumalan toimivan elämässämme.
Meidän täytyy kasvaa ja kypsyä.
Kypsyys edellyttää tunteiden hallitsemista ja tasaisuutta.
Älkää olko nopeita vihastumaan.
Kaksi tyypillisintä asiaa, jotka saavat ihmiset suunniltaan, -
ovat ensinnäkin kaltoinkohdelluksi tuleminen -
ja toiseksi se, kun ei saa tahtoaan läpi.
Oletteko samaa mieltä?
Kaltoinkohtelu ja poikkipuoliset sanat tai teot
Raamatussa sanotaan, että elämämme on Jumalan käsissä.
Sanomme aina luottavamme Jumalaan.
Jeesus sanoi ristillä: "Sinun käsiisi minä annan henkeni."
"Elämäni on Sinun käsissäsi."
Meidän on luotettava Jumalaan myös sen suhteen, -
miten ihmiset kohtelevat meitä.
Joskus on Jumalan tahto, ettei saa omaa tahtoaan läpi.
Seuraava asia voi olla kova pala jollekulle: -
Vaikka joku kohtelee huonosti, -
joskus Jumala kuljettaa siihen suuntaan koetellakseen meitä.
Yhtä kaikki, kaltoinkohtelusta voi joskus oppia paljon.
Oppii kohtelemaan muita oikein.
Olen saanut parhaat opetukset ihmisten oikeasta kohtelusta -
olemalla tilanteessa, jossa minua kohdeltiin kaltoin.
Opin, millaista on, kun ei arvosteta eikä kunnioiteta.
Se on opettanut enemmän kuin mikään muu -
kohtelemaan ihmisiä oikein.
Jumala voi opettaa myös, mitä ei pidä tehdä.
Kun Jeesus kävi kasteella ja Henki tuli Hänen ylleen, -
seuraavaksi Pyhä Henki johdatti Hänet erämaahan, -
jossa saatana kiusasi Häntä 40 päivää ja yötä.
Henki ohjasi Hänet sinne.
Jumala kuljetti israelilaisia erämaassa pitkää ja kovaa tietä, -
vaikka oli olemassa lyhyempikin reitti.
Jumala olisi voinut antaa heidän kiertää Punaisenmeren.
Hän johti heidät suoraan Punaiseenmereen.
Raamatun mukaan Jumala teki niin, -
koska kansa ei ollut vielä valmis sotimaan eikä kohtaamaan vihollisia
Israelilaisten piti vallata itselleen Luvattu maa.
Ensin piti ajaa pois entiset asukkaat.
Maa oli luvattu heille, mutta heidän piti mennä valtaamaan se.
Heidän piti häätää viholliset.
He eivät olleet valmiita sotaan, -
joten Jumalan piti kuljettaa heitä erämaassa ja opettaa heitä.
Opimme vaikeina aikoina kaikkein eniten.
Ihmiset käyvät kouluja ja hankkivat koulutuksen.
Elämästä saa paremmat opit kuin luokkahuoneesta.
Täytyy oppia kohtaamaan kaikenlaisia ihmisiä.
Haluan olla apostoli Paavalin kaltainen.
Hänen elämässään oli jakso, jolloin kaikki hylkäsivät hänet.
Kun Paavalia syytettiin, kaikki kääntyivät häntä vastaan.
Kukaan ei tukenut häntä, mutta Herra oli hänen kanssaan.
Hän pyysi Herraa antamaan se ihmisille anteeksi.
Eikö olekin mahtavaa?
Avataan 1. Piet. 4.
Tämä raamatunkohta lohdutti, kun koin tulleeni kaltoinkohdelluksi.
En voinut itse asialle mitään.
On vaikeaa, kun yrittää toimia oikein -
mutta ei saa sitä, mikä kuuluisi itselle.
1. Piet. 4:19. Odotetaan, että kaikki ehtivät löytää paikan.
"Sen tähden ne, jotka joutuvat kärsimään, jos on Jumalan tahto"
On siis aikoja, jolloin kärsimme Jumalan tahdon mukaisesti.
Se koituu meidän parhaaksemme.
"Tehkööt he edelleen sitä, mikä on hyvää."
Sano: "Tee hyvää."
Kun on vaikeaa, tee sitä, mitä teet silloin, kun ei ole vaikeaa.
"Antakoot sielunsa uskollisen Luojan haltuun."
Näettekö?
Kun tulee kohdelluksi kaltoin, -
täytyy tehdä edelleen sitä, mikä on oikein.
Silloin parasta, mitä voi tehdä, on toimia oikein.
Jos ylennystä ei tullutkaan, tee edelleen sitä, mikä on oikein.
Kun luottohenkilö pettää, tee edelleen sitä, mikä on oikein.
Kun kohtaa elämässään murheita, tee edelleen sitä, mikä on oikein.
Sillä tavalla ei mitenkään voi hävitä elämässä.
Silloin voittaa takuuvarmasti.
Paholainen ei voi lannistaa henkilöä, joka toimii oikein.
Toimi oikein välittämättä siitä, mitä kaikki muut tekevät.
Tämä on tärkeä avainasia.
Monet ovat onnettomia sen vuoksi, etteivät he auta muita.
Älä tuijota omaa napaasi. Ryhdy auttamaan muita.
Aina on joku, jolla menee vielä huonommin.
Vaikka tuntuu siltä, ettei itse voi tilanteelleen mitään, -
muiden auttaminen voi avata Jumalan siunausten kanavan.
Tarjoamme opetuspakettia, joka sisältää 2 DVD-levyä.
Jumala lupaa siunatun elämän, jos olemme kuuliaisia -
ja teemme viisaita valintoja.
Viisautta on tehdä sitä, mistä on iloa myöhemmin.
Täytyy varoa tunteiden varassa elämistä.
Jos tekee oikean valinnan nyt, saa oikeita tuloksia myöhemmin.
Tilaajille lähetämme lahjana John Beveren kirjan Under Cover.
Kirja auttaa ymmärtämään Jumalan varjelusta.
Saattaisit yllättyä, jos tietäisit, millaista suojaa Jumala tarjoaa.
Haluamme tarjota luettavaa, joka voi tuoda toivotun elämänmuutoksen.
Seuraavassa tilaustiedot. Hauskaa päivänjatkoa Jeesuksessa!
Olen kulkenut tätä tietä monet vuodet.
Olen nähnyt miljoonia kasvoja.
Jokainen haluaa jotakin.
Joku haluaa rikkautta, toinen kuuluisuutta, taloja ja autoja.
Todellinen onni ja täyttymys tulee, -
kun elämme Jumalan siunaavan käden alla.
Viisaus ja siunattu elämä -sarja opettaa, -
että viisaus on avain mahtavaan ja siunattuun elämään.
Opetussarja auttaa löytämään sisäisen viisauden.
Tilaa 2 DVD-levyä ja John Beveren kirjan sisältävä paketti.
Tuotteet ovat englanninkielisiä.
153 miljoonaa ihmistä näkee maailman näin.
Haluamme auttaa heitä.
Joyce Meyer Ministries kerää vanhoja silmälaseja.
Jaamme niitä lukuisten kampanjoiden kautta.
Hyväkuntoisia silmälaseja -
voi lähettää ruudussa näkyvään osoitteeseen.
Enjoying Everyday Life -lehdestä saa ajantasaista tietoa työstämme.
Tilaa englanninkielinen lehti ilmaiseksi.
Hyvät aikomukset ovat petollisia. "Aion tehdä sen. Teen sen."
Milloin?
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz